Jeneral Shaukat Qadir wuxuu ku xusey qoraalkiisa in qaliinkaasi wixii ka dambeeyey ay aad u yaraadeen firfircoonidii Bin Ladin ee la xiriirrtey hawlaha Al-Qaacida, isagoo xusey in loolan dhanka awoowda uu jirey, taasi oo ugu dambeyn sanadkii 2003-dii golaha Shuurada Al-qaacida ay go’aansadeen in si guud uu hogaanka ugu magacownaado Bin Ladin balse hawlmaalmeedka ay qabtaan raga kale oo uu ka mid yahay Ayman al-Zawahiri, sida uu ku sheegayo hadalkiisa Qadir, Al-Qaacida waxay Bin Ladin u heshay meel uu kula noolaan karo qoyskiisa uuna ku nabad gali karo halkaasi oo aheyd magaalada Abbottabad guri ku yaal, iyadoo inta badan fariimaha ay kula qaadan jireen isaga iyo xubnaha kale ee Al-Qaacida adeegsiga fariin qaadayaal lagu kalsoon yahay.
